Fjölnismenn eru komnir í átta liða úrslit . mbl.is / Haraldur Jónasson / Hari Úrvalsdeildarlið Fjölnis er komið áfram í átta liða úrslit Geysisbikars karla í körfubolta eftir 85 : 68 - sigur á Vestra á útivelli í dag . Fjölnismenn voru með 41 : 33 - forskot í hálfleik og tókst Vestra ekki að gera atlögu að Fjölnismönnum í seinni hálfleik . Viktor Moses var afar sterkur hjá Fjölni og skoraði 30 stig og tók 11 fráköst . Orri Hilmarsson skoraði 21 stig . Nebojsa Knezevic skoraði 17 stig fyrir Vestra og Matic Macek skoraði 15 stig . Tindastóll , Valur , Þór , Akureyri , Grindavík og Sindri höfðu áður tryggt sér sæti í átta liða úrslitunum . Njarðvík og Keflavík bítast um síðasta sætið í átta liða úrslitum í Njarðvík klukkan 19.30 .